ความเดิมตอนที่แล้วในโชกุน
ข้ามีนามว่าโทดะ มาริโกะ ข้าจะเป็นล่ามให้ท่าน
เขาอ้างว่ามีฐานทัพโปรตุเกสในมาเก๊าค่ะ
เจ้าต้องการอะไรที่ญี่ปุ่น
ต้องการปราบศัตรูคนเดียวกันของเรา
ท่านโทรานางะเชิญแม่ไปพบคนเถื่อนครับ
หากท่านอิชิโดะมีคนเถื่อนนี่ไว้
และมีบริวารคอยคุมตัวเขา
สถานการณ์อาจเป็นอีกอย่างนะครับ
ตัวเจ้านี่
ไปอยู่ถูกที่ถูกเวลาบ่อยจังนะ
ข้าเจอสิ่งนี้บนเรือเจ้า
เราจะเอาบันทึกนี้ให้พวกญี่ปุ่นดู เขาจะได้ถูกแขวนคอเพราะเป็นโจรสลัด
ข้าไม่รู้อะไรตั้งหลายเรื่อง
เราน่าจะรู้เรื่องฐานทัพพวกนี้ให้มากขึ้น
ก่อนจะเจรจาเรื่องการเตรียมการเพิ่มเติม
เขาไม่อนุมัติเอกสารขอปล่อยเรือดำของเรา
ข้าจะเป็นธุระให้เอง คุณพ่อ
ผู้ลอบสังหารไม่ได้มาเล่นงานข้า
นางมาเล่นงานเขา
เป็นพินัยกรรมที่ดี
ดีที่สุดของเราตอนนี้
เป็นวันนี้จริงเหรอครับ
ดาบท่านน่ะ
ได้ข่าวเรื่องการลอบทำร้ายเมื่อคืนใช่ไหม
ท่านรู้อะไรเกี่ยวกับกลุ่มอมิดะ
รู้เท่ากับทุกคนครับ
พวกนั้นเป็นมือลอบสังหาร
ที่สาบานตนด้วยคำสาบานที่ศักดิ์สิทธิ์ที่สุด ของพระอมิดะ
ส่วนค่าหัวของข้า…
ท่านกะจะจ่ายเท่าไหร่
ท่านตัดสินใจจะปลิดชีพข้าแล้ว ก็ไม่เป็นไรครับ
ทำให้จบๆ ไป
ท่านมิใช่สหายที่ข้าวางใจได้งั้นรึ
หรือว่าโดนอิชิโดะเป่าหูมา
ข้ารู้มาว่าเขาไปหาท่านที่บ้าน
เขาเสนออะไรให้
ตำแหน่งของท่านในคณะอุปราช
แล้วท่านสนใจไหมล่ะ
ไม่อยู่แล้วครับ
แล้วท่านต้องการอะไร
จังหวัดซูรูงะ
เพื่อขยายศักดินาของข้า
แต่ถ้าหัวข้าหลุดจากบ่า ก็คงไม่อาจจะปกครองได้
หัวท่านจะไม่หลุดจากบ่า
มือลอบสังหารถูกส่งมาฆ่าอันจิน
ดังนั้นเพื่อความปลอดภัย ของอันจินและท่านหญิงคิริ
จงนำตัวคนทั้งคู่ ไปที่หมู่บ้านชาวประมงของท่านที่อาจิโระ
จัดการเสีย
แล้วซูรูงะจะเป็นของท่าน
แล้วท่านจะทำอะไรอยู่ที่นี่
ดูอรุณรุ่งกับข้าสิ
(อิงจากนิยายที่แต่งโดย เจมส์ คลาเวลล์)
(SHOGUN)
(บทที่สาม: วันพรุ่งนี้ไม่เคยมาถึง)
ข้าขออภัยด้วย จอมพลเรือ
แต่เรือดำของท่านจะไปไหนไม่ได้
โทรานางะเริ่มเข้าใจมากขึ้น
ว่าการค้าแบบผูกขาดกับจีนของเรา ทำกำไรให้มหาศาล
เขาขอให้เราทำรายงาน อัตราการแลกเปลี่ยนของเราให้
ไอ้พวกบาทหลวงนกเขาไร้น้ำยา
เราเอากำไรมาให้ เราต้องเป็นคนกำหนดเงื่อนไข
และเราก็มาตามที่พวกเขาต้องการ
โทรานางะได้รับรายงานเมื่อไหร่ ท่านถึงจะได้รับอนุญาตให้ออกไป
ข้ากำเงินหนึ่งล้านดูแคตที่ต้องนำไปมาเก๊า
ข้าจะไม่ยอมพลาดลมเที่ยวนี้
ต้นหนนั่นต้องโดนจัดการก่อนไปถึงโอซาก้าด้วยซ้ำ
กัปตัน ท่านลืมตัวน่ะ
และท่านก็ลืมว่าข้าไม่ได้ทำงานรับใช้ศาสนจักร ข้าทำงานรับใช้ราชวงศ์
ขอให้รู้ไว้ว่าเรือดำจะล่องออกไปคืนนี้
เอาสินค้าขึ้นเรือให้หมด ยังไงเราก็จะไป
เฮ้ยๆ
ถ้า… ถ้าออกไปโดยไม่มีใบอนุญาต เราจะไม่ได้รับเชิญกลับมานะ
ยิ่งเราอยู่นานแค่ไหน ต้นหนนั่นก็ยิ่งสร้างความวิบัติให้เรา
คืนนี้เราจะล่องเรือออก
ต้นหนเหรอ
ถ้ามันยังอยู่ ข้าตายห่าแน่
เขาจะทำให้ข้าเลือดออกสินะ
อะไรนะ ข้าไม่เข้าใจ
พ่อมดคนนี้น่ะ
เขาตั้งใจจะทำให้ข้าเลือดออก เพื่อเอาความชั่วร้ายออกจากเลือดข้า
ข้าไม่คุ้นเคยกับคำว่าพ่อมดนี้ แต่ข้ารับรองได้ว่าชายผู้นี้เป็นหมอ
ที่รักษาคนที่ป่วยและบาดเจ็บ
ช่วยอยู่นิ่งๆ หน่อย
เขาว่ายังไงกันบ้างเรื่องมือลอบสังหาร
แค่ว่านางเป็นคนของกลุ่มที่อันตรายมาก
นางทำงานเป็นสาวใช้ในวังอยู่หลายปี
บางคนฝึกปรือมาทั้งชีวิตเพื่อการสังหารครั้งเดียว
ซึ่งเป็นการลงทุนมหาศาล
การลงทุนที่น้อยคนจะรับไหว
ท่านไม่ยอมรับรู้
ว่าบาทหลวงพวกนั้นทำอะไรได้บ้างแม้ในตอนนี้
ให้ตาย
เยสุอิตจ้างให้คนคนนี้มาฆ่าข้าด้วยเงินกี่อัฐกัน
เขาเกร็งเกินไป
แบบนี้ไม่ได้ต้องการหมอหรอก…
ที่เขาต้องการคือผู้หญิง
"โอนาโกะ จา" เขาพูดว่าอะไร หมอผีนี่พูดอะไร
เพราะท่านโกรธถึงเพียงนี้
หมอแนะนำให้ส่งผู้หญิง มาร่วมเรียงเคียงหมอนกับท่านแทน
หมอนรึ
เป็นคำพูดสุภาพ เรื่องการมีสัมพันธ์ทางกายของผู้ชายกับผู้หญิง
ถ้าเขาไม่ใช่หมอผี ก็ต้องเป็นแมงดาแน่
ท่านต้องการสหายผู้ชายมากกว่าไหม
พระเจ้า ข้าอยู่ที่ไหนเนี่ย
เขาเป็นใคร
เจ้าเดรัจฉานนี่ทำตัวดีหรือเปล่า
ค่ะ ท่านบุนทาโร่
เราจะออกจากโอซาก้าเดี๋ยวนี้
คนเถื่อนต้องไปกับเราด้วย
เราจะไปไหนหรือคะ
กลับไปที่อาจิโระ กับพวกพ้องของท่านโทรานางะ
ข้าไม่เข้าใจ…
มันก็เรื่องของเจ้า
ขอบคุณที่นำอัฐิพวกเขามาให้เป็นของกำนัล
ข้าซึ้งใจจริงๆ ท่านปู่
คืนนี้มีกลุ่มที่จะออกเดินทางไปอาจิโระ
นายท่านของเราสั่งให้เจ้าไปด้วย
พ่อของเจ้ายอมสละชีวิตเพื่อดาบพวกนั้น
ที่เกาหลีเราสู้จนกว่าชีวิตจะหาไม่
แล้วเราก็สู้ต่อไป
พวกนั้นเป็นดาบของซามูไร
ข้าเสียใจเรื่องสามีและลูกของเจ้าด้วย
แต่พวกเขาตาย ก็เพราะคู่ควรกับการต่อสู้ที่ยิ่งใหญ่กว่า
และบัดนี้…
ก็ถึงคราวของเจ้า
เราจะเคลื่อนไปรอบเมืองโดยใช้ป่ากำบัง
แล้วรวมตัวที่เรือแกลลีย์
เตรียมใจไว้สำหรับการต่อสู้
มีหลายคนที่อยากให้อันจินตาย
พ่อเจ้าไม่มารึ
เขายืนกรานจะอยู่ที่นี่
งั้นนี่จะเป็นการจากลาชั่วนิรันดร์
นายท่าน พินัยกรรมของท่านครับ
ไม่ใช่วันนี้
อย่างน้อยข้าขอคุยกับโทรานางะก่อนไปได้ไหม
เกรงว่าจะเป็นไปไม่ได้
คนเถื่อนจะเดินข้างเสลี่ยง
และจะอยู่ในสายตา
ตอนเราเดิน ท่านยาบุชิเกะขอให้ท่านอยู่ใกล้เสลี่ยงไว้
ท่านแม่
ได้โปรดอย่าไปนะ
จะมีคนพาเจ้าไปที่ปราสาทของท่านปู่ อยู่ที่นั่นเจ้าจะปลอดภัยกว่า
เจ้าไม่ใช่เด็กอมมือแล้วนะ
กลับเข้าไปข้างใน
คิริโนะคาตะมัวทำอะไรอยู่
มาแล้วค่ะ ท่านฮิโรมัตสึ
ข้าเป็นหญิงแก่ไร้เรี่ยวแรง
ต้องอภัยให้ข้าด้วยนะคะ
ถ้าเป็นวันอื่นข้าคงอภัยให้
ข้าอยากจากคุกนี้ไปกับท่านด้วย
เมื่อข้าเจอเจ้าอีกครั้ง ลูกของเจ้าจะอยู่ที่นี่
ร่ำไรเกินไปแล้ว…
เร็วเข้า ต้องออกเดินทางได้แล้ว
นายท่านครับ มีคนมาที่ประตูใหญ่
มีคนมาครับ
ท่านอิชิโดะมาครับ
บ่ายนี้แจ่มใสดีนะ ท่านยาบุชิเกะ
เพิ่งมีคนรายงานข้าว่า คนเถื่อนกำลังจะออกจากโอซาก้า
คิริโนะคาตะก็เหมือนกัน
ต้องบอกเลยว่าน่าแปลกนะ
ด้วยความเคารพครับ…
ท่านหญิงคิริมิใช่ตัวประกัน ที่ต้องร้องขอความเห็นใจ
จะไปไหนก็ไม่ต้องขออนุญาตใคร
นั่นก็จริง
แต่ตอนที่พ่อเจ้ามา เขากับข้าได้ตกลงกันเรื่องระเบียบปฏิบัติ
ผู้ที่มียศถา อยู่ในวงสังคมชั้นสูง จะต้องแจ้งล่วงหน้าหนึ่งวันก่อนเดินทาง
เพื่อจะมีเวลาให้ข้ามาคารวะ
โจเซน ตรวจตราได้เลย
พวกชุดเทาไม่ได้รับอนุญาตให้ผ่านประตูนี้
นั่นเป็นระเบียบปฏิบัติที่ตกลงกันไว้
เจ้ายังไม่เคยเจอการสู้รบด้วยซ้ำ
ไอ้เด็กหน้าด้าน
เอาตรงนี้เลยไหมล่ะ
เดี๋ยวนี้เลยไหมล่ะ
ข้าว่าต้องเป็นเรื่องเข้าใจผิดแน่นอน
นายท่านอิชิโดะให้เกียรติ มาคารวะพวกเราถึงนี่เชียว
ให้ท่านผ่านเข้ามาสิ
ขอโทษนะ
ท่านหญิงคิริ
ข้าเสียใจที่ต้องเห็นท่านไป
ส่วนข้าก็เสียใจที่ต้องจาก
แต่นายท่านของข้าบอกว่า โอซาก้ามีมือลอบสังหารมากมายเหลือเกิน
ข้าก็รู้สึกแบบนั้นเช่นกัน
รู้มาว่าคนเถื่อนถูกทำร้ายเมื่อคืน
ข้าจะให้โจเซนกับคนของข้า ไปส่งท่านที่เรือแกลลีย์
ไม่จำเป็นหรอกครับ
ขอยืนกรานในฐานะผู้พิทักษ์ปราสาทโอซาก้า
นี่ นั่งลงนะ
ท่านหญิงชิสุเจ็บท้องอีกแล้ว
ข้าไม่เป็นไร จริงๆ…
หมอบอกว่านางต้องพักผ่อนมากๆ
ไม่ต้องห่วงนะคะ
นางอยู่ในช่วงสามเดือนสุดท้ายก่อนคลอด
ข้าไม่เป็นไรแล้ว
ทุกอย่างเรียบร้อยดี
ขอให้ท่านเดินทางปลอดภัย
ท่านอิชิโดะไม่เข้าใจที่ท่านออกเดินทางกะทันหัน
ท่านอิชิโดะเข้าใจอยู่แล้ว ว่าข้าต้องทำตามสัญญาที่ให้ไว้กับโทรานางะ
และได้โปรดบอกนายของท่านด้วย ว่าข้าน่ะรักษาสัญญา
ทำดีมาก
ทีนี้…
ก็อยู่ที่พระประสงค์ของพระเจ้าแล้ว
เจ้ารู้มาก่อนไหม
ข้าว่าไม่มีใครรู้
นายท่านของข้ามีชื่อเรื่องการใช้อุบาย
ตอนนายท่านอายุหกขวบ พ่อขายเขาให้บุโชคู่แข่ง
ในฐานะตัวประกัน เขาได้เรียนรู้สัจธรรมข้อหนึ่ง
ศัตรูมีอยู่ทั่วไป สหายนั้นหามีไม่
ท่านจะเสี่ยงชีวิตหากเผยเนื้อแท้ของใจตัวเอง
ถ้าเขาถูกพบจะเกิดอะไรขึ้น
เขาจะถูกฆ่า และพวกเราทั้งหมด
รั้งพวกเขาไว้ที่ประตู
ข้าต้องตรวจสอบผู้ร่วมเดินทางทุกคน
ท่านอิชิโดะอนุญาตให้เราออกแล้วนะ
ก็นี่เป็นคำสั่งของท่านอิชิโดะ
ผู้เดินทางทุกคนต้องได้รับการตรวจสอบ
จะไม่มีใครห้ามเขาเลยหรือ
ไม่มีใครห้ามเขาเลย
ทำแบบนี้ยอมรับไม่ได้
มองเข้าไปในที่ส่วนตัวของผู้หญิงเนี่ยนะ มันไม่เหมาะสม
คนเถื่อนนี่พูดว่าอะไร
ที่แย่กว่านั้น มันเป็นการกระทำที่หยาบโลน
วิปริตไร้ศีลธรรม
ข้าคิดว่าคนเถื่อนนี่กำลังโกรธค่ะ
ในประเทศเขา การชายตามองสตรีเป็นเรื่องไม่เหมาะสม
ก็นี่คือญี่ปุ่น
ข้าเป็นชายคนเดียวที่เห็นคุณค่า ความบริสุทธิ์ผุดผ่องของผู้หญิงหรืออย่างไร
ท่านต้องอภัยให้เขาด้วยนะคะ
เขาไม่ทราบขนบธรรมเนียมของเรา
พรหมจารีของสตรีคือความงามของนาง
ข้าไม่อยากจะเชื่อตาตัวเอง ให้ตาย ช่างไม่ละอายเลย
ขนบธรรมเนียมของเขาต่างกันมาก
ข้าว่าจะให้เขาเข้าใจก็คงยาก…
ท่านมันไอ้เตี้ยหมาตื่น
ผมของท่านก็ดูเหมือนหางม้า
นี่มันเรื่องบ้าบอคอแตกอะไร
ท่านอิชิโดะสั่งให้เราทุกคนไปที่ท่าเรือ
ให้พวกเขาผ่านซะ
หวังว่าเขาคงไม่ถือสาเรื่องหางม้านะ
เราเสี่ยงชีวิตเพื่อคนคนนี้เหรอ
จะเกิดอะไรขึ้นเมื่อคนของอิชิโดะรู้ว่า ตัวเองกำลังไปส่งใคร
ข้ามั่นใจว่านายท่ายของข้ามีแผน
จริงหรือที่ท่านพูดเรื่องความบริสุทธิ์ของผู้หญิง ในประเทศของท่านน่ะ
โอ๊ย ไม่จริงหรอก
หญิงสกปรก โสมม แพศยา มีอยู่ทุกหนแห่งในลอนดอน
อย่างเพื่อนหมอของท่านน่ะ ที่จัดหาหญิงงามเมืองให้แขกผู้บาดเจ็บ
ท่านเองว่าพูดเป็นนัยว่า ข้าคงสนใจการสังวาสแบบชั่วครั้งชั่วคราว
เราคิดว่าการร่วมเรียงเคียงหมอนนั้น จำเป็นต่อสุขภาพที่ดี
อันที่จริงบ้างก็ว่า
ช่วงเวลาเข้าด้ายเข้าเข็ม เป็นช่วงที่พวกเขาจะเข้าใกล้สวรรค์ได้มากที่สุด
เข้าด้ายเข้าเข็ม
- มันหมายถึง… - ขอบคุณ ข้าเข้าใจการเปรียบเปรย
เพียงแต่ไม่เคยได้ยิน การนำมาสื่อในเชิงกวีขนาดนี้
โดยเฉพาะจากหญิงที่แต่งงานแล้ว
ข้าเดาว่าชายผู้นั้นคือสามีของท่าน
ใช่ เขาชื่อโทดะ ฮิโรคัตสึ
แม้สหายจะเรียกเขาว่าบุนทาโร่ เขาเป็น…
นักรบที่แข็งแกร่งและเป็นที่ยกย่อง
และเด็กชายคนนั้นเป็นลูกโทนของท่านรึ
ท่านมีลูกไหม
มี
ลูกชายชื่อทิวดอร์ ส่วนลูกสาวชื่อเอลิซาเบ็ธ
แล้วพวกแกเป็นเด็กแบบไหน
หมอบลง เร็วเข้า
พวกนั้นอยู่บนสันเขา
ท่านอิชิโดะซามะใช่ไหม
ไม่ ข้าไม่คิดอย่างนั้น
ท่านพ่อ…
กลับไปก่อนจะถูกฆ่าตายกันหมด
มันคือพวกคริสเตียน
พวกนั้นมาเล่นงานอันจินอีกแล้ว
ท่านคิยามะ คนของท่านอิชิโดะก็อยู่ตรงนั้นด้วยครับ
งั้นพวกนั้นก็ต้องตายพร้อมคนนอกรีต
พวกมันมาแล้ว
โทรานางะนี่แหละ…
พวกเราถูกทรยศ
ท่านโจเซน…
โทรานางะซ่อนตัวอยู่ในขบวนครับ
โทรานางะอยู่ที่นี่ครับ
อย่าให้โทรานางะหนีไปได้
เราต้องช่วยเขา
พวกนั้นต่อสู้กันเองเหรอเนี่ย
มีอะไรไม่ชอบมาพากลนะ…
วันหน้าวันหลัง
บอกกล่าวเรื่องแผนการของท่านให้ข้ารู้ก่อนสิ
ข้าจะจำไว้
เราต้องแจ้งท่านอิชิโดะ
รีบไปที่เรือ
เราจะถ่วงพวกมันไว้ที่นี่
แล้วจะตามไปทีหลัง
แจ้งพวกที่อยู่ที่ท่าเรือ
คนนอกรีตกำลังเดินทางไป
เร็วเข้า รีบไปที่เรือแกลลีย์ระหว่างที่ยังมีโอกาส
เดี๋ยว พวกลูกเรืออาจเป็นศัตรู ของท่านโทรานางะซามะ
ให้ตายเถอะ ข้ารู้จักลูกเรือพวกนี้
คิดว่าข้าไม่มีเพื่อนใช่ไหม
ท่านกัปตัน-ซามะ
อันจิน
เราเคยล่องเรือออกจากอาจิโระมาด้วยกัน
ที่ข้าเห็นนั่นใช่สิ่งที่ข้าคิดไหม
เรือดำโปรตุเกส เรือพาณิชย์ของพวกเขา
ให้ฝีพายเตรียมพร้อม
ไอ้คำบ้านั่นว่ายังไงนะ
แจวได้
โทรานางะกำลังหนีออกจากโอซาก้า
ทุกคนไปที่ท่าเรือ
เดี๋ยวก่อน
บุนทาโร่ เขากำลังมา
เราต้องกลับไป
เราต้องไปต่อ
เห็นแก่พระเจ้าเถอะ เขาอาจยังรอดได้นะ
โทดะ ฮิโรคัตสึ
ปล่อยเรือพาย แล้วลั่นกลองเลย
ไม่มีเวลาเหลือแล้ว
มาริโกะซามะ
ที่นี่เขาตกปลากันตอนกลางคืนหรือ
โทรานางะอยู่กับพวกนั้นตลอด
ยาบุชิเกะทรยศเราครับ
พวกเขาหนีไม่ได้เพราะเรือพวกนั้นขวางอยู่…
ใช่คนของคิยามะหรือเปล่า
ถ้าเราพยายามฝ่าคนพวกนั้นไป
- เขาจะขึ้นเรือมาโจมตีเราไหม - ใช่
งั้นเราก็จมสิ
เราตายแน่
แต่เขาจมลำนั้นไม่ได้
เขาต้องการให้เราเข้าไปใกล้เรือดำ
มุ่งไปที่เรือสำเภานั่น
ถ้าออกไปโดยไม่มีใบอนุญาต
ท่านจะทำลายทุกโอกาส ที่เราเหลืออยู่ในด้านการทูต
ข้ายินดีจะทำลายมากกว่านั้นอีก
นี่ไม่ใช่การโต้เถียงกันนะ จอมพลเรือ
การทำตามระเบียบ ก็เพื่อผลประโยชน์สูงสุดของท่าน
จอมพลเรือ ข้างบนเกิดเรื่องขึ้น
ท่านอาจจะอยากไปดูหน่อย
ว่าไง คนอังกฤษ ยังอยู่สินะ
ขาเจ้าเป็นไง
ก็ดี แม่เจ้าเป็นไง
ตายแล้ว
ฟังนะ ข้านำท่านโยชิอิ โทรานางะมาหา เขาต้องการเจรจาด้วย
พาชายผู้นั้นล่องเรือไปไหนต่อไหนเนี่ยนะ เป็นวิธีหนึ่งที่ตายได้
โทรานางะอ้างว่า พวกที่อยู่บนเรือตกปลาเป็นโจรสลัด
เขาขอให้เราพาเขาออกจากท่า
ถ้าเรือดำของเจ้าคุ้มกันเรือแกลลีย์ของข้า
เจ้าจะได้รับอนุญาตให้ออกจากท่าโอซาก้า
เขาจะอนุญาตให้เรือดำออกจากโอซาก้า
ฝากขอบคุณสำหรับคำอนุญาตที่ข้าไม่ต้องการ แต่ราคาขึ้นแล้ว
กัปตันรู้สึกว่านี่ยังไม่พอครับ
ถ้าเขาจะมาไม้นี้ ก็เอาแบบนี้…
เมื่อเรือดำออกจากมาเก๊า
มันจะขนเหรียญเงินหมื่นตำลึงมาให้ข้า
เพื่อลงทุนในการค้าผ้าไหม
กำไรครึ่งหนึ่งจะเป็นของเขา
โทรานางะเสนอเหรียญเงินหมื่นนึงให้ท่านลงทุน
- เขาจะเก็บผลกำไรไว้ครึ่งหนึ่ง - ได้
สึจิก็เหมือนกัน ข้ามีบางสิ่งเสนอให้ท่านด้วย
ที่เอโดะ เมืองบ้านเกิดข้า
ข้าจะอนุญาตให้สร้างโบสถ์คริสเตียน
เขาจะให้เรามีโบสถ์ที่เอโดะ
เพื่อเป็นการแลกเปลี่ยน
ข้าต้องการให้ท่านช่วย เรื่องท่านคิยามะกับท่านโอโนะ
หมายความว่ายังไงครับ
ตอนนี้พวกเขาจับมือกับอิชิโดะ
ข้าต้องการให้ท่านดึงพวกเขามาอยู่ฝ่ายข้า
เขาขอให้เราเปลี่ยนไดเมียวคริสเตียน มาอยู่ข้างเขาครับ
นี่เป็นการให้สินบน แล้วมันก็เป็นไปไม่ได้
พระคุณเจ้า เขาเสนอโบสถ์ในเอโดะเลยนะครับ
เราจะไม่เอาศาสนามาใช้บีบบังคับผู้คน
ยิ่งเมื่อทำในนามของชายผู้นี้ยิ่งไม่ได้
อย่างไรก็ดี เรานำเสนอความคิดเช่นนั้นได้
แน่นอนว่าด้วยคำสวดภาวนา
บาทหลวงอาคันตุกะรับปากว่าจะช่วยครับ
ก็ดี
ทีนี้ก็กำจัดโจรสลัดพวกนี้ให้ที ข้าจะได้ออกจากโอซาก้า
มีอีกอย่างหนึ่ง
ต้นหนอังกฤษนั่นน่ะ เขาต้องอยู่ที่นี่
เขาขอให้ท่านทิ้งคนนอกรีตนั่นไว้ที่โอซาก้า
อันจินเป็นแขกของข้า
ข้าต้องขอเตือนท่านเรื่องชายที่ท่านต้อนรับขับสู้ผู้นี้
เขามิใช่พ่อค้าตามที่อ้างครับ
ทำดีมาก มาร์ติน
เราจะทำให้เขารักษาสัญญาเรื่องโบสถ์
แม้หลังจากที่เขาตายไปแล้ว
ท่านซามูไรและท่านหญิงทุกท่าน จะถูกพาไปขึ้นเรือโปรตุเกสนะครับ
และปืนของเราล่ะ
ท่านโทรานางะจำต้องทิ้งมันไปครับ
และอันจินด้วย
เรือดำจะพาเราออกจากโอซาก้า
แต่ท่านต้องอยู่ที่นี่
ข้าเสียใจด้วย
ผูกเชือกเส้นนั้นไว้
ช่างแม่ง
กัปตัน-ซามะ ลั่นกลองที
ลั่นกลอง
ยกใบเรือ
เร็วเข้า ไหนเจ้าว่าเป็นกลาสี ตามพวกเขาไปให้ทัน
เขาหมายถึง "เร็วๆ"
ท่าน เขากำลังมาเทียบเรือเรา
เอาละ นิ่งไว้
ไอ้เรือลำนั้นจะแล่นได้เร็วแค่ไหนเชียว โรดริเกส
ไอ้ลูกกะหรี่ขี้เรี่ยราดนี่
เจ้าก็ได้แต่ตามตูดนั่นแหละ
ตูดแม่แกน่ะสิ
ไม่ได้เห็นหน้าไอ้บ้านี่ก็คงคิดถึงนะ
ถ้ามันเข้ามาใกล้กว่านี้ จมเรือมันซะ
ด้วยความยินดี กัปตัน
พวกนั้นไม่มีทางไปถึงจุดหมายแน่ นายท่าน
เขาบ้าไปแล้ว
- เบี่ยงซ้ายห้าองศา - ได้ครับ เบี่ยงซ้ายห้าองศา
- ห้าองศา - ไปดูโขดหินซิ
ห้าองศาครับท่าน
ขอบคุณจากใจ
"ไปตายซะ" จากใจ
ข้าเตือนเจ้าแล้ว โรดริเกส พวกเขาไม่มีวันกักตัวข้าไว้ที่นี่ได้
เจ้ายังไม่ได้ไปถึงไหนเลย ไอ้วาฬเกยตื้น
อันจิน
ระวัง
ดูซิว่ามันจะไปได้สักกี่น้ำ
เร็วๆ เร็วๆ
- พามันมาที่กราบเรือ - รักษาความเร็วไว้ อย่าให้ตก
ลำเรือจะเสียหายนะ กัปตัน
- อีกห้าองศา - แรงอย่าตก
พวกนั้นจะชนเข้ากับชายฝั่ง
จะจมข้าหรือจะให้ข้าผ่านก็ตัดสินใจเข้าสิวะ
แม่เจ้าโว้ย กัปตัน-ซามะ
ทำอะไรวะ เจ้าทำให้มันได้เปรียบ
ไม่ ไม่ใช่ มันได้เปรียบอยู่แล้ว
เขาทำสำเร็จ
เยี่ยมมาก ไอ้เปรตพวกนี้เทพจริงๆ
เยี่ยมเลย เยี่ยม
เยี่ยมมาก เปรตพวกนี้เทพสุดๆ
เยี่ยมมาก
หมดเวรหมดกรรมกันแล้วนะ
ขอให้พระเจ้าคุ้มครอง เจ้าต้องการพระองค์
ดูท่าพวกมันจะหนีไปได้แล้ว
ท่านมาริโกะ
ฝากขอบคุณจอมพลเรือที่ให้ใช้เรือของเขาด้วยนะ
แต่เมื่อเห็นว่าต้นหนข้าออกจากโอซาก้าได้แล้ว
ตอนนี้ข้าจะกลับไปที่เรือแจวของข้า
พวกทหารอยากใช้คมมีดแก้ปัญหา ข้าก็ไม่ขัด
แต่เมื่อเกิดความรุนแรงขึ้นในเมือง ที่ข้าสาบานไว้ว่าจะปกป้อง
นั่นเท่ากับเป็นการเล่นงานข้าเป็นการส่วนตัว
ข้าเองก็เดือดดาลกับเรื่องเมื่อคืน เช่นเดียวกับท่าน
เมืองนี้มีโจรมากมายเหลือเกิน
เราตกลงกันแล้ว ที่จะประหารคนเถื่อนนั่นตามกฎหมาย
แต่โทรานางะชิงตัวเขาไปจากการควบคุมของข้า และท่านก็กลับนิ่งเฉย
จะสิ้นชื่อโทรานางะในอีกแค่ไม่กี่วัน
ข้าก็คงจะได้ส่งตัวเจ้าคนนอกรีต ให้ท่านด้วยตัวเอง
ขออภัยขอรับ
ท่านฮิโรมัตสึนำสารมาแจ้งขอรับ
ท่านอุปราชที่เคารพ
ท่านโทรานางะมีความเสียใจว่า เพราะเหตุผลส่วนตัว
เขาได้ตัดสินใจแล้ว
ที่จะลาออกจากการเป็นสมาชิก ของคณะอุปราช
พร้อมกันนี้ได้ขอขมาโทษมาถึงพวกท่านด้วย
กระดาษแผ่นนี้เปลี่ยนแปลงอะไรไม่ได้หรอก
เราจะขับเขาออกจากตำแหน่ง เสียงสี่ต่อศูนย์
ตามสิทธิ์ที่ท่านพึงกระทำ
แต่หากข้าจำได้…
ในการลงมติใดๆ ไทโกกำหนดให้มีอุปราชห้าคน
แต่ตอนนี้…
ข้าเกรงว่าท่านจะมีกันแค่สี่คนนะ
เรือแกลลีย์ลำนี้จะพาข้าไปยังเอโดะ ข้ามีกิจธุระที่นั่น
เจ้าจะต้องอยู่ที่อาจิโระ
และช่วยยาบุชิเกะฝึกทหารกองใหม่
แต่ยาบุชิเกะรวมหัวกับอิชิโดะนะครับ
เขาทรยศเราอย่างโจ่งแจ้ง…
แล้วไง
ข้าเป็นลูกของท่านไง
เหตุใดข้าจึงไม่คู่ควร กับความไว้วางใจของท่านล่ะ
เมื่อไหร่เจ้าจะเข้าใจนะ
เจ้ากำลังเล่นเกมของมิตรและศัตรู…
ทั้งที่เจ้ามีเพียงตัวของเจ้าเองในชีวิตนี้
อรุณสวัสดิ์
ข้าไม่เคยเบื่ออากาศแบบนี้เลย
ไม่นานก็จะเข้าหน้าหนาวแล้ว
เป็นฤดูที่อยู่ลำบากมากในญี่ปุ่น
ลองไปอยู่อังกฤษสิ
หน้าร้อนมีความชื้น
หน้าหนาวชั่วนิรันดร์
และแน่นอนว่าอดอยากทุกหกปี
แต่ท่านก็คงยังตั้งตาคอยที่จะกลับบ้าน
อย่างน้อยก็เพื่อกลับไปหาครอบครัว
เมื่อคืนท่านถามถึงลูกสาวข้า
ความจริงคือข้าไม่เคยเจอลูก ข้าจากอังกฤษมาก่อนที่ลูกจะเกิด
หนึ่งปี 11 เดือน หกวันจากอัมสเตอร์ดัม
ป่านนี้ลูกก็จะสองขวบแล้ว
ท่านรับใช้นายของท่านอย่างมีเกียรติ
ข้าไม่มีนาย
ที่ข้าจากมาเป็นด้วยข้าเอง
และนี่ นี่คือสิ่งที่คอยกวักมือเรียกข้า
ขอบฟ้าที่ไกลกว่ามหาสมุทร
อิสรภาพที่กว้างไกลกว่าขอบฟ้า
ลมดีๆ
ได้ออกมาไกลมากพอจนเมื่อมองไปรอบตัว ก็ไม่เห็นสิ่งใดนอกจากทะเลเวิ้งว้าง
ไม่มีวันวาน ไม่มีวันพรุ่ง
มีแค่วันนี้
ข้าเสียใจเรื่องสามีท่านด้วย
ฝากขอบคุณอันจินสำหรับการช่วยเหลือที่โอซาก้า
การกระทำของเขาช่างกล้าหาญ
เขาขอบคุณความกล้าหาญของท่าน
สหายคริสเตียนของเราฝากของกำนัลมาให้ ก่อนเราแยกจากกัน…
นายท่านบอกว่านี่เป็นของกำนัลจากพวกบาทหลวง
พวกเขาบอกข้าว่านี่เป็นหลักฐานการเป็นโจรสลัด
พวกเขาพิสูจน์ว่าท่านเป็นโจรสลัด
ความผิดที่มีโทษถึงตาย
ซึ่งหมายถึงความตาย
แน่นอนว่า…
บันทึกพวกนี้จะใช้เวลาในการแปลนานมาก
นายท่านบอกว่าเขาจะต้องเอาไปแปลก่อน
ซึ่งน่าจะใช้เวลานาน
ในระหว่างนี้เราต้องเตรียมทำสงคราม
ข้าอยากให้เขาฝึกกองทหาร ด้วยยุทธวิธีของต่างชาติ
โดยใช้อาวุธจากเรือของเขา
เขาอยากให้ท่านรวมพลกองทหาร และสอนยุทธวิธีของท่านให้พวกเขา
ข้าขอโทษ แต่ข้าเป็นเพียงกลาสี ข้าไม่คุ้นเคยกับ…
ช่วยบอกนายท่านว่าจะเป็นเกียรติอย่างยิ่ง
เขาบอกว่าเขารู้สึกเป็นเกียรติค่ะ
สิ่งแลกเปลี่ยนที่ข้าขอมีเพียง นำพวกพ้องและเรือของข้ากลับคืน
ท่านยาบุชิเกะ
ท่านกับลูกชายข้าจะเรียนรู้ทุกอย่างเท่าที่มี เกี่ยวกับยุทธวิธี
การทำสงครามของพวกคนเถื่อน
เข้าใจครับ
และเมื่อบัดนี้เขาเป็นบริวารของข้าแล้ว
เราจะเรียกเขาว่า "คนเถื่อน" ต่อไปไม่ได้
ข้าขอประกาศว่าเขาคือ…
"ฮาตาโมโตะ"
เขาได้ตั้งให้ท่านเป็นฮาตาโมโตะ
ซึ่งเป็นเกียรติอย่างสูง
ขอบคุณครับ ท่านโทรานางะ
ทีนี้ฝากถามอันจินหน่อยว่า
อยากไปว่ายน้ำกับข้าไหม
นายท่านอยากให้ท่านสอนกระโจนลงน้ำ
จะให้ดีต้องเริ่มจากบนกราบเรือ
กระโดดเอาหัวพุ่งลงขณะที่ยืดแขนไปแทงผิวน้ำ
ทำให้ดูซิ
เรียนโดยการสังเกตสินะ
เอาใหม่
เขาบอกว่า "เอาใหม่"
ข้าต้องทำอีกกี่รอบเนี่ย
จนกว่าเขาจะพอใจ
เขาลองใหม่อีกทีพรุ่งนี้ก็ได้กระมังคะ
วันพรุ่งนี้ไม่เคยมาถึงหรอก
วันนี้ข้าจะฝึกกระโจนลงน้ำ
ช้าก่อน
หากข้าขอให้แข่งกันว่ายไปถึงฝั่ง
อันจินจะแข่งกับข้าไหม
นายท่านอยากว่ายแข่งกับท่านไปถึงฝั่ง
แต่ข้าขอเตือนว่าอย่ายอมให้เขาชนะนะ
นายท่านไม่ชอบ
ข้ามิบังอาจหรอก
เอาละนะ
คำบรรยายโดย จริยะ จริยา